અમદાવાદમાં શુક્રવારે વહેલી સવારે દિલ્લી દરવાજા પાસે એક મકાન ધરાશાયી થયું હતું. જેમાં બે લોકો ઇજાગ્રસ્ત થયા હતા. શાહપુર પાસે આવેલી હલીમન ખડકીની નજીક ખજૂરીની પોળમાં મકાન ધરાશાયી થતાં તેમાં એક મહિલા દટાઈ હતી જોકે ફાયર બિગ્રેડન ટીમે આવીને મહિલાને સુરક્ષિત બહાર કાઢી હતી. આ મહિલાનું નામ અનિતાબહેન હોવાનું જાણવા મળ્યું છે. મહિલાને સારવાર માટે વી.એસ. હોસ્પિટલ ખસેડવામાં આવી હતી.